CELEX: 62010CO0590
Language: el
Date: 2011-11-22 00:00:00
Title: Διάταξη του Δικαστηρίου (έκτο τμήμα) της 22ας Νοεμβρίου 2011.#Wolfgang Köppl κατά Freistaat Bayern.#Αίτηση για την έκδοση προδικαστικής αποφάσεως: Bayerischer Verwaltungsgerichtshof - Γερμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 91/439/ΕΟΚ - Άρθρα 1, παράγραφος 2, και 8, παράγραφοι 2 και 4 - Άρθρο 7, παράγραφος 1 - Αμοιβαία αναγνώριση των αδειών οδηγήσεως - Αφαίρεση εθνικής άδειας οδηγήσεως - Έκδοση αδείας οδηγήσεως κατηγορίας B΄από άλλο κράτος μέλος - Παράβαση της προϋποθέσεως περί κατοικίας - Μεταγενέστερη έκδοση, από το ίδιο κράτος μέλος, αδείας οδηγήσεως κατηγορίας Γ΄ - Τήρηση της προϋποθέσεως περί κατοικίας - Υποχρέωση κατοχής έγκυρης αδείας οδηγήσεως για τα οχήματα κατηγορίας B΄ κατά τον χρόνο της εκδόσεως της αδείας οδηγήσεως για τα οχήματα κατηγορίας Γ΄.#Υπόθεση C-590/10.

Διάταξη του Δικαστηρίου (έκτο τμήμα) της 22ας Νοεμβρίου 2011 – Köppl κατά Freistaat Bayern
      (Υπόθεση C‑590/10)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Οδηγία 91/439/ΕΟΚ – Άρθρα 1, παράγραφος 2, και 8, παράγραφοι 2 και 4 – Άρθρο 7, παράγραφος 1 – Αμοιβαία αναγνώριση των αδειών οδήγησης – Αφαίρεση εθνικής άδειας οδήγησης – Έκδοση άδειας οδήγησης κατηγορίας B από άλλο κράτος μέλος – Παράβαση της προϋπόθεσης της κατοικίας – Μεταγενέστερη έκδοση, από το ίδιο κράτος μέλος, άδειας οδήγησης κατηγορίας Γ – Τήρηση της προϋπόθεσης της κατοικίας – Υποχρέωση κατοχής έγκυρης άδειας οδήγησης για τα οχήματα κατηγορίας B κατά τον χρόνο της έκδοσης της άδειας οδήγησης για
         τα οχήματα κατηγορίας Γ»
      
      Μεταφορές – Οδικές μεταφορές – Άδεια οδήγησης – Οδηγία 91/439 – Αμοιβαία αναγνώριση των αδειών οδήγησης – Αφαίρεση άδειας οδήγησης κατηγορίας Β σε ένα πρώτο κράτος μέλος – Μεταγενέστερη έκδοση άδειας οδήγησης κατηγορίας Β σε ένα δεύτερο κράτος μέλος, κατά παράβαση της προϋπόθεσης της κατοικίας,
         και στη συνέχεια έκδοση και άδειας οδήγησης κατηγορίας Γ – Άδεια οδήγησης κατηγορίας Γ από την οποία δεν προκύπτει μη τήρηση της προϋπόθεσης της κατοικίας – Άρνηση του πρώτου κράτους μέλους να αναγνωρίσει ως έγκυρες τις νέες αυτές άδειες – Επιτρέπεται (Οδηγία 91/439 του Συμβουλίου, όπως τροποποιήθηκε με την οδηγία 2000/56, άρθρα 1 § 2 και 8 §§ 2 και 4) (βλ. σκέψεις
         32-33, 47-51, 54 και διατακτ.)
      
      Αντικείμενο 
      
         
               Αίτηση για την έκδοση προδικαστικής αποφάσεως – Bayerischer Verwaltungsgerichtshof – Ερμηνεία, υπό το πρίσμα των άρθρων 2,
                  παράγραφος 1, και 3, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, των άρθρων 1, παράγραφος 2
                  και 8, παράγραφοι 2 και 4, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (ΕΕ L 237,
                  σ. 1) – Άδεια οδήγησης κατηγορίας B εκδοθείσα από κράτος μέλος, κατά παράβαση της προϋπόθεσης της κατοικίας, υπέρ υπηκόου
                  άλλου κράτους μέλους μετά την αφαίρεση της εθνικής του άδειας και κατόπιν της λήξης της περιόδου κατά την οποία απαγορευόταν
                  να ζητηθεί εκ νέου η έκδοση τέτοιας άδειας – Μεταγενέστερη έκδοση, από το ίδιο κράτος μέλος, άδειας οδήγησης κατηγορίας Γ,
                  τηρουμένης της προϋπόθεσης της κατοικίας – Δυνατότητα του κράτους μέλους της κατοικίας να αρνηθεί να αναγνωρίσει τις άδειες
                  αυτές ως έγκυρες
               
            Διατακτικό 
      Δεν αντιβαίνει στα άρθρα 1, παράγραφος 2, και 8, παράγραφοι 2 και 4, της οδηγίας 91/439/ΕΟΚ του Συμβουλίου, της 29ης Ιουλίου
         1991, για την άδεια οδήγησης, όπως τροποποιήθηκε με την οδηγία 2000/56/ΕΚ της Επιτροπής, της 14ης Σεπτεμβρίου 2000, η άρνηση
         κράτους μέλους να αναγνωρίσει τις άδειες οδήγησης για οχήματα των κατηγοριών B και Γ που έχουν χορηγηθεί από άλλο κράτος μέλος
         σε πρόσωπο κατά του οποίου το πρώτο κράτος μέλος έχει λάβει κατά το παρελθόν μέτρα κατά την έννοια του άρθρου 8, παράγραφος
         2, της οδηγίας αυτής, εφόσον η άδεια οδήγησης για τα οχήματα της κατηγορίας B εκδόθηκε στο δεύτερο κράτος μέλος, κατά παράβαση,
         όπως προκύπτει από τα αναγραφόμενα επί της άδειας αυτής, της προϋπόθεσης της κατοικίας (κανονικής διαμονής) που προβλέπεται
         στο άρθρο 7, παράγραφος 1, στοιχείο β΄, της ως άνω οδηγίας και εφόσον η άδεια οδήγησης για τα οχήματα της κατηγορίας Γ εκδόθηκε
         βάσει της πρώτης άδειας, χωρίς η μη τήρηση της εν λόγω προϋπόθεσης της κατοικίας (κανονικής διαμονής) να προκύπτει από τη
         νέα άδεια οδήγησης που εκδόθηκε για τα οχήματα της κατηγορίας Γ.